სიგლოსანი

სიგლოსანი — ყმა გლეხთა ერთ-ერთი კატეგორია ფეოდალურ საქართველოში. იხსენიება XIII საუკუნის 2 დოკუმენტში: პირველ დოკუმენტში (1258 რკონის სიგელი) სიგლოსანი გლეხებია, მეორეში — სოფლის მღვდლები. სახელწოდება წარმოდგება სიტყვა „სიგელისაგან“ (წერილობითი საბუთი), რომელშიც ჩამოთვლილი უნდა ყოფილიყო სიგლოსანის უფლება-მოვალეობანი. შესაძლებელია სიგლოსანი რქმოდა აგრეთვე ყმას ვასალის მნიშვნელობით. ამ შემთხვევაში ყმისა (ვასალი) და პატრონის (სენიორი) ურთიერთობა განსაზღვრული იქნებოდა სიგელში, რომელსაც სენიორი აძლევდა ვასალს.
ლიტერატურა
ჯავახიშვილი ივ., ქართული სამართლის ისტორია, წგნ. 2, ნაკვ. 1, ტფ., 192;

კატეგორია:წოდებები
კატეგორია:ძველი ქართული სამართალი